ऑस्टियोपोरोसिस एक ऐसी समस्या है जिसमें हमारी हड्डियां कमजोर होने लगती हैं। जब शरीर में कैल्शियम की कमी होने लगती है तो यह रोग सीधे तौर पर जन्म ले लेता है। हालांकि इस रोग का प्रमुख कारण कुपोषित आहार है जिसमें कैल्शियम और विटामिन डी का कम होना और व्यायाम की कमी है। यह सच है कि यदि आप एक महिला हैं, तो आप पुरुषों की तुलना में ऑस्टियोपोरोसिस की जल्दी शिकार होंगी। इंटरनेशनल ऑस्टियोपोरोसिस फाउंडेशन का डाटा बताता है कि दुनिया भर में लगभग 200 मिलियन महिलाएं इस रोग से प्रभावित हैं।